KrF-toppene samlet hos Hareide i helgen
Fredag ettermiddag gikk partiene fra hverandre etter tolv dager med sonderinger. For KrF fortsatte imidlertid møteaktiviteten gjennom helgen, røper partileder Knut Arild Hareide. - De som har vært samlet har vært delegasjonen til KrF, sier Hareide når VG møter ham på Stortinget mandag formiddag. Han bekrefter at partiet var samlet hjemme hos ham på Grefsen i Oslo, men vil ikke gå inn på hva som ble diskutert. - Det har vært helheten i dette. - Opplever du at det er en samlet partigruppe som står bak deg nå, ut fra samtalene i helgen? - Det vil jeg ikke kommentere.Ifølge Frps Per Sandberg vil det komme en avklaring i løpet av dagen om hvilke partier som blir med i regjering. - Dette blir en spennende dag. Avgjørelsene kan bli retningsgivende for oss i årene framover, sier KrFs parlamentariske nestleder, Hans Olav Syversen, til NTB. Hanne Skartveit kommenterer:Kampen om KrFs sjel Han røper at partiet langt på vei har bestemt seg for hvilket råd de vil gi når de møter stortingsgruppen og sentralstyret klokken 15 mandag ettermiddag. - Vi har nok alle en følelse av hvor landet ligger. Ifølge Syversen har enkelte forhold endret seg siden onsdag, da partiorganene sist ble hørt. - Det har vært en dynamisk prosess, for å kalle det det.Muligheten for å gå inn i regjering med Frp er sævrt omstridt i KrF. Motstanden begrunnes av mange som et manglende oppgjør fra Frp-ledelsens side i etterkant av kontroveriselle innvandringsutspill fra medlemmer. - Det kommer ikke til å gå i lengden, til det er det for stor avstand mellom oss og Frp på dette området, sa en sentral KrF-kilde til VG forrige uke. Bakgrunn:Derfor trenger Erna KrF og Venstre Mandag sier sentrale kilder i KrF til Dagsavisen at det fortsatt er lite sannsynlig at KrF går inn i regjering sammen med Frp.Klokken 12 samles partiene til avsluttende samtaler på Stortinget. Deretter vil det gå slag i slag med møter utover ettermiddagen. ** KrF har møte med stortingsgruppen og sentralstyret klokken 15. ** Venstre har kalt stortingsgruppen inn til møte klokken 17. ** Frps landsstyre møtes på partikontoret klokken 17. ** Høyre har møte med stortingsgruppen på ettermiddagen, trolig rundt klokken 17. - Jeg har lært at jeg har vært en tidsoptimist i denne prosessen, men jeg tror vi vi vite mye når dagen er omme, sier Hareide. - Hvilke råd og hva jeg kommer til å si, kommer jeg til å si til partiet.
I helgen satt KrF-toppene i møter hjemme hos partileder Knut Arild Hareide.